เขียนบทสนทนาเกี่ยวกับปัจจัยพื้นฐานระหว่างจีนกับเวียดนาม
บทสนทนาเกี่ยวกับปัจจัยพื้นฐานระหว่างจีนกับเวียดนาม

#ทีมจีน : สวัสดี ปัจจัยพื้นฐานพวกแกเป็นไงบ้าง
#ทีมเวียดนาม : แล้วของพวกนายเป็นไงบ้างล่ะ
#ทีมจีน : ภาคการผลิตฟื้นตัวช้ามาก
#ทีมเวียดนาม : ของเราปรับลดดอกเบี้ยนโยบาย กับลดภาษีมูลค่าเพิ่ม
#ทีมจีน : ความมั่นใจของผู้บริโภคไม่เต็มร้อยเลย
#ทีมเวียดนาม : เรากระตุ้นเศรษฐกิจ ด้วยการเสริมสภาพคล่องภาคธุรกิจ และสนับสนุนการบริโภค
#ทีมจีน : แต่สภาพคล่องเราดีกว่า มีความสามารถในการใช้นโยบายการคลังด้วย
#ทีมเวียดนาม : เราส่งออกชะลอตัวลง เพราะเศรษฐกิจโลกอ่อนแอ
#ทีมจีน : ได้เวลาส่งสัญญาณกระตุ้นเศรษฐกิจเพิ่มแล้ว!!!
#ทีมเวียดนาม : ส่วนเราขอตั้งเป้าหมาย GDP ให้เติบโตในปี 2023 แล้วกัน

บทเรียนจากบทสนทนานี้

ปัจจัยพื้นฐานของจีน: ในช่วงครึ่งปีแรก 2023 ภาพรวมเศรษฐกิจจีนถือว่าฟื้นตัวช้ากว่าที่คาดไว้ โดยเฉพาะภาคการผลิต และความมั่นใจของผู้บริโภคในประเทศที่ยังไม่กลับมาเต็มร้อยเมื่อเทียบกับช่วงก่อนโควิด สาเหตุหลักมาจากท่าทีของรัฐบาลจีนที่ยังไม่ได้ลงมือกระตุ้นเศรษฐกิจอย่างเต็มกำลังนัก ซึ่งเน้นใช้นโยบายทางการเงินเพื่อเสริมสภาพคล่องเข้าสู่ตลาดการเงิน (Open Market Operations) แต่ยังขาดแรงหนุนอย่างนโยบายทางการคลัง ทำให้ตลาดโตไม่ต่อเนื่องเท่าที่ควร 
อย่างไรก็ดี จีนมีศักยภาพการเติบโตที่น่าสนใจ จากสภาพคล่องจำนวนมากที่อัดฉีดเข้าระบบไปแล้ว ประกอบกับความสามารถในการใช้นโยบายทางการคลังในอนาคต ขณะเดียวกัน Bloomberg Consensus ชี้ว่า GDP จีนจะยังคงเติบโตเหนือค่าเฉลี่ยทั่วโลก คาดปี 2023 เพิ่มขึ้น 5.5% และชะลอตัวเป็น 4.8% ในปี 2024
ล่าสุดในการประชุมผู้นำพรรคคอมมิวนิสต์จีน (Politburo) ได้ส่งสัญญาณกระตุ้นเศรษฐกิจเพิ่มเติม เพื่อมุ่งแก้ไขปัญหาภาคอสังหาริมทรัพย์ ปัญหาหนี้สินของรัฐบาลท้องถิ่น รวมทั้งกระตุ้นการบริโภคของประชาชน ท่าทีดังกล่าวถือเป็นสัญญาณบวกต่อทั้งเศรษฐกิจจีน ประมาณกำไรบริษัทจดทะเบียน และความเชื่อมั่นของนักลงทุน

ปัจจัยพื้นฐานของเวียดนาม: ความแตกต่างที่ทำให้ช่วงครึ่งปีแรกเวียดนามกลับมาเติบโตได้ชัดเจน นั่นคือแรงหนุนจากรัฐบาล ไม่ว่าจะเป็นการปรับลดดอกเบี้ยนโยบายถึง 4 ครั้งภายในครึ่งปี พร้อมทั้งยังปรับลดภาษีมูลค่าเพิ่ม (VAT) จาก 10% เหลือ 8% ตั้งแต่เดือนกรกฎาคมจนถึงสิ้นปี 2023 ทั้งหมดนี้สะท้อนถึงความจริงจังของรัฐบาลเวียดนามต่อการกระตุ้นเศรษฐกิจ การเสริมสภาพคล่องภาคธุรกิจ และสนับสนุนการบริโภค เพื่อสู้กับความไม่แน่นอนของเศรษฐกิจโลก โดยเวียดนามตั้งเป้าหมาย GDP จะเติบโตที่ระดับ 5-6% ในปี 2023
ทว่าจุดที่น่ากังวลของเวียดนาม คงเป็นเรื่องการส่งออกซึ่งชะลอตัวลงไป ตามเศรษฐกิจโลกที่ยังอ่อนแอและยังไม่คลี่คลาย ดังนั้น ประมาณการกําไรของบริษัทจดทะเบียนจึงยังไม่ปรับสูงขึ้น แต่ผ่านจุดต่ำสุดไปแล้วในไตรมาสแรก
การวิเคราะห์ทางการเงิน & เศรษฐศาสตร์การเงิน,ความรู้ทางการเงิน